તેમણે કહ્યું કે, પાણી, ગટર, રોડ, બ્રિજ અને હાઉસિંગ પ્રોજેકટ અંતર્ગત અનેક કામો પૂરા કરાયા છે અને કેટલાક કામો પ્રગતિમાં છે. જેને આગામી વર્ષમાં પૂરા કરી નવા કામો હાથ ધરાશે. તમામ ઝોનમાં પણ તળાવ-બગીચાનાં ડેવલપમેન્ટ તેમજ હોલ-પાર્ટીપ્લોટનાં નિર્માણ થકી શહેરીજનોને ઉત્તમ સુવિધા પૂરી પાડવામાં આવી રહી છે. આગામી વર્ષમાં શહેરને સ્વચ્છ અમદાવાદ અને સ્વસ્થ અમદાવાદ બનાવવા ઉપર વધારે ધ્યાન કેન્દ્રીત કરવામાં આવશે. તેમણે એવી પણ જાહેરાત કરી કે, વી.એસ.માં નિર્માણ પામી રહેલી બહુમાળી સરદાર વલ્લભભાઇ પટેલ ઇન્સ્ટિટયૂટ ઓફ મેડિકલ સાયન્સનું લોકાર્પણ આગામી વર્ષમાં કરી દેવાશે.